《次韵呈与叔兄》
宋代·卫泾

野塘古岸饱经行，风雨尘埃笑满裳。
尊酒清江君意厚，片帆千满客怀伤。
出门求益谋何拙，扫几观书味更长。
归去飞篷试回首，一川烟水正微茫。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。